ET

KOMISJONI OTSUS,

22. juuli 2010,

millega kehtestatakse ühine vorm liikmesriikide teise aruande jaoks teatavate lenduvate orgaaniliste ühendite heitkoguste piiramist käsitleva Euroopa Parlamendi ja nõukogu direktiivi 2004/42/EÜ rakendamise kohta

(teatavaks tehtud numbri K(2010) 4955 all)

(2010/693/EL)

EUROOPA KOMISJON,

võttes arvesse Euroopa Liidu toimimise lepingut,

võttes arvesse Euroopa Parlamendi ja nõukogu 21. aprilli 2004. aasta direktiivi 2004/42/EÜ teatavates värvides, lakkides ja sõidukite taasviimistlustoodete orgaanilistes lahustites kasutamise tulemusena tekkivate lenduvate orgaaniliste ühendite heitkoguste piiramise kohta, millega muudetakse direktiivi 1999/13/EÜ, (1) ning eelkõige selle artiklit 7,

ning arvestades järgmist:

Direktiivi 2004/42/EÜ artikli 3 lõike 1 kohaselt peaksid liikmesriigid tagama, et kõnealuse direktiivi I lisas nimetatud tooted viiakse nende territooriumil turule pärast selle direktiivi II lisas sätestatud kuupäevi üksnes juhul, kui nende lenduvate orgaaniliste ühendite (edaspidi LOÜ) sisaldus ei ületa kõnealuse direktiivi II lisas kehtestatud piirväärtusi ja on vastavalt sama direktiivi artiklile 4 õigesti etiketile märgitud.

Esimese aruande jaoks, mis hõlmas ajavahemikku 1. jaanuarist31. detsembrini 2007, kehtestati ühine vorm komisjoni otsusega 2007/205/EÜ (2) . Tuleks kehtestada ühine vorm teise aruande jaoks, et liikmesriigid saaksid täita oma kohustust esitada aruanne 1. jaanuarist31. detsembrini 2010 kestva ajavahemiku kohta.

Käesoleva otsusega ettenähtud meetmed on kooskõlas direktiivi 2004/42/EÜ artikli 12 lõikes 2 nimetatud komitee arvamusega,

ON VASTU VÕTNUD KÄESOLEVA OTSUSE:

Artikkel 1

Direktiivi 2004/42/EÜ artikli 7 kohaselt komisjonile esitatava aruande koostamisel ajavahemiku 1. jaanuarist kuni 31. detsembrini 2010 kohta kasutavad liikmesriigid käesoleva otsuse lisas esitatud vormi.

Artikkel 2

Käesolev otsus on adresseeritud liikmesriikidele.

(1) ELT L 143, 30.4.2004, lk 87.

(2) ELT L 91, 31.3.2007, lk 48.

LISA

ÜHINE VORM DIREKTIIVI 2004/42/EÜ RAKENDAMIST KÄSITLEVA TEISE ARUANDE ESITAMISEKS AJAVAHEMIKU 1. JAANUAR KUNI 31. DETSEMBER 2010 KOHTA

1. Üldine teave ja halduskorraldus

1.1. Käesoleva aruande eest vastutav asutus:

Nimi Aadress Kontaktisik E-post Telefon

1.2. Nimetage direktiivi 2004/42/EÜ rakendamise käigus vastavalt kõnealuse direktiivi artiklile 5 määratud asutus või asutused, kes vastutavad järgmiste ülesannete täitmise eest:

a) järelevalveprogrammi asutamine, koordineerimine ja juhtimine (riigi tasandil);

b) kohapealne inspekteerimine ja kontroll (piirkondlikul ja/või kohalikul tasandil);

c) kõnealuse direktiiv rakendamiseks võetud siseriiklike sätete täitmise tagamine.

1.3. Kui direktiivi 2004/42/EÜ rakendamisega tegeleb mitu asutust, märkige, milliseid meetmeid võetakse, et tagada direktiivi võimalikult ühetaoline kohaldamine kogu riigi territooriumil.

2. Järelevalveprogramm (direktiivi 2004/42/EÜ artikkel 6)

2.1. Kas esitasite koos eelmise aruandega riikliku järelevalveprogrammi?

 jah  ei

Kas järelevalveprogramm on võrreldes eelmise aruandeperioodiga muutunud?

 jah  ei

Juhul kui koos esimese järelevalvearuandega ei esitatud kirjalikku järelevalveprogrammi, või kui järelevalveprogrammi on pärast esimese aruande esitamist läbi vaadatud, esitage palun see uus või läbivaadatud järelevalveprogramm käesoleva aruande lisana.

2.2. Juhul kui kirjalikku järelevalveprogrammi ei ole esitatud, palun kirjeldage programmi lühidalt, osutades järgmistele elementidele:

a) kuidas kontrollitakse vastavust direktiivi 2004/42/EÜ II lisas sätestatud LOÜ piirväärtustele;

b) kuidas kontrollitakse direktiivi 2004/42/EÜ artiklis 4 sätestatud märgistamisnõuete täitmist;

c) kuidas valitakse välja ettevõtjad, kelle üle asjaomasel aastal järelevalvet teostatakse;

d) kuidas ja millises ulatuses teostatakse järelevalvet nendel aastatel, kui ei ole vaja komisjonile aruannet esitada.

2.3. Võimaluse korral püüdke hinnata liikmesriigis aktiivsete ettevõtjate arvu, kes tegutsevad järgmistes kategooriates:

Hinnanguline arv Tootjad Importijad Hulgimüüjad Jaemüüjad

2.4. Arvestades punktis 2.3 osutatud turustruktuuri, milliseid järgmistest ettevõtjatest järelevalveprogramm hõlmab? (1):

 tootjad;  importijad;  hulgimüüjad;  jaemüüjad;

 muud (palun täpsustada): …

2.5. Võimaluse korral hinnake 2010. aastal turul leiduvate direktiivi 2004/42/EÜ reguleerimisalasse kuuluvate toodete kogust (kaalu või mahu järgi).

2.6. Palun püüdke hinnata järelevalveprogrammiga asjaomasel aastal kontrollitava turule viidud toodete koguse turuosa:

 0–20 %;  21–40 %;  41–60 %;  61–80 %;  81–100 %;

2.7. Inspekteerimine toimub üldiselt järgmisel viisil (1):

 kohapealne kontrollkäik ettevõtjat eelnevalt teavitamata  kohapealne kontrollkäik ettevõtjat eelnevalt teavitades  muu (palun täpsustada): …

2.8. Kuidas kontrollivad pädevad asutused toodete vastavust direktiivi 2004/42/EÜ II lisas esitatud LOÜde piirväärtustele (1)?

 : A : proovivõtmise ja tooteanalüüsi abil, mida viib läbi akrediteeritud laboratoorium, kasutades direktiivi 2004/42/EÜ III lisas sätestatud analüütilisi meetodeid;  : B : tuginedes aruandele tooteanalüüsi kohta, mille on teinud ettevõtja (tootja, importija, hulgimüüja või jaemüüja), kasutades selleks direktiivi 2004/42/EÜ III lisas sätestatud analüütilisi meetodeid;  : C : muu (palun täpsustada): …

2.9. Kas toodete etikettide inspekteerimine toimub (1):

 : A : visuaalse kontrollimise teel kohapeal;  : B : punkti 1.2 alapunktis b osutatud inspekteerimisasutusele etiketinäidiseid esitades;  : C : muul viisil (palun täpsustada): …

2.10. Ettevõtja inspekteerimine toimub (2):

 süstemaatiliselt ja rohkem kui üks kord aastas, hõlmab kõige olulisemaid ettevõtjaid;  süstemaatiliselt ja üks kord aastas, hõlmab kõige olulisemaid ettevõtjaid;  juhusliku valiku abil, hõlmab kõiki ettevõtjaid;  juhusliku valiku abil, hõlmab väikeettevõtjaid;  muul viisil (palun täpsustada): …

2.11. Võimaluse korral püüdke hinnata järelevalveprogrammi elluviimise kogukulusid aastas eurodes (tööjõukulud, proovivõtmine ja analüüs, märgistuse kontrollimine, nõuete täitmise tagamine, muud kulud).

Hinnangulised järelevalvekulud eurodes aasta kohta:

 alla 20 000 euro  20 000 kuni 40 000 eurot  41 000 kuni 60 000 eurot  üle 60 000 euro

3. 2010. aastal teostatud järelevalveprogrammi põhitulemused (direktiivi 2004/42/EÜ artikkel 7)

3.1. Inspekteerimise kokkuvõte

Palun märkige tabelitesse A, B ja C liikmesriigis läbiviidud LOÜ-sisalduse inspekteerimiste arv ning protsendid, mil määral täheldati direktiivi 2004/42/EÜ II lisas sätestatud piirväärtuste rikkumisi.

Liikmesriigis läbiviidud LOÜ-sisalduse inspekteerimiste arvu ning protsentide kohta, mil määral täheldati direktiivi 2004/42/EÜ II lisas sätestatud piirväärtuste rikkumisi, võivad liikmesriigid esitada asjakohastelt asutustelt saadud teabe ekstrapoleerimise teel saadud hinnangu. Juhul kui tabelitesse A, B või C märgitud teave on hinnanguline, siis kui suur on sellise turule viidud toodete koguse hinnanguline turuosa, mida hõlmab nimetatud asutustelt saadud teave?

 0–20 %;  21–40 %;  41–60 %;  61–80 %;  81–100 %;

3.1.1. Tabel A (3)

Ettevõtete kohta, kus inspekteeriti LOÜ-sisaldust või etikette või neid mõlemaid, täitke palun tabel A.

Tabel A Tootjad Importijad Hulgimüüjad Jaemüüjad Muud 1. Ettevõtete arv, kus kontrolliti LOÜ-sisaldust ja etikette 2. Ettevõtete arv, kus kontrolliti LOÜ-sisaldust 3. Ettevõtete arv, kus kontrolliti etikette

3.1.2. Tabel B

Ettevõtete kohta, kus inspekteeriti LOÜ-sisaldust (tabeli A ridadel 1 ja 2 esitatud teave), täitke palun tabel B.

Tabel B Tootjad Importijad Hulgimüüjad Jaemüüjad Muud Toodetest võetud proovide arv, mida analüüsiti käesoleva lisa punktides 2.8.A või 2.8.B osutatud meetodil Toodetest võetud proovide arv, mida analüüsiti käesoleva lisa punktis 2.8.C osutatud meetodil (vajaduse korral) Selliste toodete protsendimäär, mis ei vasta 1. faasi LOÜ piirmääradele (4) Selliste toodete protsendimäär, mis ei vasta 2. faasi LOÜ piirmääradele (4)

3.1.3. Tabel C

Ettevõtete kohta, kus inspekteeriti märgistust (tabeli A ridadel 1 ja 3 esitatud teave), täitke palun tabel C.

Tabel C Tootjad Importijad Hulgimüüjad Jaemüüjad Muud Etikettide arv, mida on kontrollitud visuaalse inspekteerimise teel käesoleva lisa punktis 2.9.A osutatud meetodil Etikettide arv, mida on kontrollitud kõikidel teistel käesoleva lisa punktides 2.9.B või 2.9.C osutatud meetoditel Märgistusnõudeid rikkunud etikettide protsendimäär

3.2. Eelkõige milliste direktiivi 2004/42/EÜ I lisas osutatud tooteliikide puhul leiti 1) II lisas osutatud LOÜ-sisalduse rikkumisi ja 2) artiklis 4 osutatud toote märgistamisnõuete rikkumisi (märkige kuni viis kõige sagedasemat tooteliiki)?

3.3. Milliseid meetmeid on rikkumiste korral võetud, et tagada vastavus direktiivi 2004/42/EÜ nõuetega?

4. Nõuete täitmisest vabastamine vastavalt direktiivi 2004/42/EÜ artikli 3 lõikele 2

4.1. Kuidas toimib direktiivi 2004/42/EÜ artikli 3 lõikes 2 sätestatud erandlik nõuetest vabastamine?

4.2. Milline kontrollisüsteem on kehtestatud selleks, et direktiivi 2004/42/EÜ I lisas osutatud tooteid, mis ei vasta direktiivi 2004/42/EÜ II lisas osutatud piirväärtustele, müüdaks üksnes nõukogu direktiivi 1999/13/EÜ (5) artiklite 3 ja 4 kohaselt registreeritud või volitatud käitistele ja mitte ühelegi muule ettevõtjale?

4.3. Kui need andmed on kättesaadavad, märkige nõuetest vabastatud toodete hinnanguline kogus 2010. aastal (vastavalt direktiivi 2004/42/EÜ I lisas toodud liigitusele).

5. Vastavalt direktiivi 2004/42/EÜ artikli 3 lõikele 3 antud individuaalsed litsentsid

5.1. Kas on kasutatud võimalust anda individuaalseid litsentse, nagu on sätestatud direktiivi 2004/42/EÜ artikli 3 lõikes 3 seoses erilise ajaloolise või kultuuriväärtusega hoonete ja vanasõidukite restaureerimise ja hooldamisega?

5.2. Kui jah, kirjeldage lühidalt, kuidas toimib individuaalsete litsentside andmise süsteem.

a) Millised asutused vastutavad individuaalsete litsentside väljaandmise eest?

b) Millised asutused vastutavad erilise ajaloolise ja kultuuriväärtusega hoonete ja/või vanasõidukite määramise eest?

c) Milliste kriteeriumide järgi määratakse eriline ajalooline ja kultuuriväärtus?

d) Võimaluse korral esitage selliste hoonete ja/või vanasõidukite hinnanguline arv, mille puhul pädevad asutused on määranud erilise ajaloolise ja kultuuriväärtuse?

e) Kuidas tagatakse, et asjaomaseid tooteid — müüakse ainult rangelt piiratud kogustes? — kasutatakse ainult määratud hoonete ja/või sõidukite restaureerimiseks ja hooldamiseks?

f) Märkige nende toodete liigid ja kogused, mille kohta on direktiivi 2004/42/EÜ artikli 3 lõike 3 kohaselt välja antud litsentsid, soovitavalt kasutades järgmist tabelit. Liigid Vastavus direktiivi 2004/42/EÜ I lisale Litsentsi saanud kasutusvalmis toote kogus (kaal või maht) 1. liik 2. liik jne

6. Muu oluline teave

6.1. Millised olid järelevalveprogrammi kehtestamisel ja rakendamisel esinenud põhilised raskused, kaasa arvatud direktiivi rakendamisel esinenud probleemid või konkreetse järelevalveprogrammi rakendamisel esinenud haldusprobleemid? Kuidas neist raskustest üle saadi?

6.2. Muud asjakohased märkused, ettepanekud ja teave direktiivi 2004/42/EÜ rakendamise kohta.

(1) Võimalik on rohkem kui üks vastus.

(2) Võimalik on rohkem kui üks vastus.

(3) Külastatud ettevõtete koguarv või hinnanguline koguarv on ridade 1, 2 ja 3 summa.

(4) Need on sätestatud direktiivi 2004/42/EMÜ II lisa A osas. Sõidukite taasviimistlustoodetele kohaldatakse ainult 1. faasi.

(5) EÜT L 85, 29.3.1999, lk 1.